section_heading: Šamot
paragraph_text: Šamot se najviše upotrebljava u tehnici, jer se dobiva iz lako dostupnih mineralnih nalazišta i da se odlikuje slabo kiselim ili slabo bazičnim svojstvima. Kemijski sastav šamotnih opeka je 50-60% SiO<sub>2</sub>, do 23-34% Al<sub>2</sub>O<sub>3</sub> i 6-27% ostalih sastojaka koji imaju manje ili više Fe<sub>2</sub>O<sub>3</sub>, CaO, MgO, K<sub>2</sub>O, Na<sub>2</sub>O i TiO<sub>2</sub>. Izrađuju se od manje ili više čistog kaolina (Al<sub>2</sub>O<sub>3</sub> x 2 SiO<sub>2</sub> x 2 H<sub>2</sub>O) i pečene gline.Ove opeke nisu namijenjene da nose veliko opterećenje, već samo za oblaganje visokotemperaturskih ložišta. Mort za ozidavanje pravi se od samljevene vatrostalne gline i vode.